ജി.വി രാജ സിന്തറ്റിക് ട്രാക്ക് ഉദ്ഘാടനം ഇന്ന് തിരുവനന്തപുരം: തിരുവനന്തപുരം ജി. വി. രാജ സ്പോട്സ് സ്കൂളിലെ സിന്തറ്റിക് ട്രാക്കിന്റെയും ആധുനിക ക്ലാസ് മുറികളുടെയും ഉദ്ഘാടനം മന്ത്രി വി.അബ്ദുറഹിമാന് ഇന്ന് രാവിലെ 11.30 ന് നിര്വഹിക്കും. 2017ല് കായിക വകുപ്പ് ഏറ്റെടുത്ത ജി.വി. രാജ സ്പോര്ട്സ് സ്കൂളിന്റെ ഒന്നാംഘട്ട നവീകരണ പ്രവൃത്തികളുടെ പൂര്ത്തീകരണം നേരത്തേ ഉദ്ഘാടനം ചെയ്തിരുന്നു. രണ്ടാംഘട്ടത്തില് 8 സ്ട്രെയിറ്റ് ലൈനുമായി 400 മീറ്റര് സിന്തറ്റിക് ട്രാക്കും, സിന്തറ്റിക് ലോംഗ് ജമ്ബ് പിറ്റുമാണ് ഒരുക്കിയത്. ഇന്ട്രാക്ടീവ് ക്ലാസ് റൂമുകള്, ആധുനിക ലാബ് ഉപകരണങ്ങള്, ഫര്ണിച്ചര്, കോണ്ഫറന്സ് ഹാള് എന്നീ സൗകര്യങ്ങളും ഒരുക്കി. ഹോസ്റ്റലുകളിലേക്ക് ആവശ്യമായ കട്ടില്, അലമാര, സ്റ്റഡി ടേബിള് എന്നിവ സ്ഥാപിക്കുന്ന പ്രവൃത്തി റബ്കോ വഴി പൂര്ത്തീകരിച്ചു. കയര്ഫെഡ് മുഖേന കിടക്കകള് സജ്ജീകരിച്ചു. 16 ന് മുഖ്യമന്ത്രി ഉദ്ഘാടനം ചെയ്യുന്ന 3 ഫുട്ബോള് അക്കാദമികളില് ഒന്ന് ജി.വി രാജ സ്കൂളിലാണ് പ്രവര്ത്തിക്കുക.